Peter Pan er en levende klassiker i Storbritannia, som har fått hjelp til sin berømmelse av Disneyfilmen fra 1953. Den første Peter Pan-filmen ble laget i 1924, og det lages stadig flere versjoner. Klasseskillekomedien settes også opp, mens flere andre av Barries stykker, særlig enakterne, spilles av amatørteatre. Barrie overførte i 1929 rettighetene til Peter Pan til Great Ormond Street Hospital i London.